Mimar Sinan - Wikipedia

# Mimar Sinan

### From Wikipedia

Mimar Sinan (na turskom također zvani Koca ili Aga; rođen 15. aprila 1489, preminuo 17. jula 1588) je bio glavni Osmanlijski arhitekta (na turskom mimar) u službi sultana Selima I, Sulejmana Veličanstvenog i Murata III. Njegovo remek djelo je Selimije džamija u Edirnama mada je najpoznatiji po Sulejmanovoj džamiji u Istanbulu.

Sinan je najvjerovatnije bio rođen 1490. godine. 1511. godine došao je u Istanbul kao derviški regrut i služio je veziru Ibrahim Paši kao početnik u Palatskoj Školi. Poslije 3 godine nakon što je postao vješt arhitekta i inžinjer pridružio se Selimovim vojnim kampanjama prema istoku kao dio inžinjerskih trupa. Kad je Osmanlijska vojska osvojila Kairo, Sinan je unaprijeđen u glavnog arhitektu i imao je za privilegiju da može da sruši bilo koju zgradu u osvojenom gradu koja nije bila izgrađena po gradskom prostornom planu.

## [izmijeni] Radovi

Prvi rad Sinana je bila Šehzada džamija koja je sagrađena 1548. godine. Izgrdnju Sulejmanove džamije je započeo 1550. godine a koja je završena 1557. godine. Također je sagradio veliki broj džamija i drugih zgrada u i u blizini Istanbula kao što je Selimije džamija, u Edirnama, Rustem Paša džamija u Istanbulu i Kadirga Sokolov kompleks u Istanbulu. Karađozbegova džamija u Mostaru (1557-1558) i most Mehmed-paše Sokolovića (1571 - 1577) u Višegradu su takođe Sinanova djela.

Sinan je u toku svog života sagradio oko 84 velikih i 52 male džamije, 57 univerziteta, 7 medresa, 22 turba (mauzoleja), 17 javnih kuhinja, 3 bolnice, 6 akvadukta, 8 mostova, 20 hanova, 35 palata, 8 ostava i 41 banju. Umro je 1588. i sahranjen je u grobu nedaleko od zidova Sulejmanove džamije. U njegovu čast je na planeti Merkur krater nazvan po njemu.

Preuzeto sa: "http://bs.wikipedia.org../../../m/i/m/Mimar_Sinan_fa51.html"

Kategorije: Osmanlijsko carstvo | Arhitektura | Arhitekti

##### Views

- Članak
- Razgovor
- Trenutna verzija

##### Pretraga

##### Drugi jezici

- العربية
- Български
- Deutsch
- English
- Español
- فارسی
- Français
- Magyar
- Македонски
- Nederlands
- Norsk (bokmål)
- Português
- Svenska
- Türkçe